
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαρτίου 2017 


ΤΕΥΧΟΣ ΠΡΩΤΟ 


Αρ. Φύλλου 35 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 21 

Ίδρυση Διευθύνσεων Προμηθειών και Ιστορίας 
Ελληνικής Αστυνομίας και Υπηρεσίας Μη Στελε¬ 
χωμένων Αεροσκαφών - Τροποποίηση π.δ/των 
178/2014,14/2001 και 584/1985. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 1 του ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
ΔημόσιαςΤάξης και Προστασίας του Πολίτη και άλλες 
διατάξεις» (Α' 73), καθώς και των άρθρων 15 παρ. 7 και 
30 παρ. 5 του ως άνω νόμου, όπως αντικαταστάθηκαν 
με το άρθρο 231 του ν. 4281/2014 (Α' 160). 

2. Τις διατάξεις των άρθρων 11 παρ. 1 περιπτ. α', β', 
δ', στ' και ζ' και 38 παρ. 1 του ν. 1481/1984 «Οργανι¬ 
σμός Υπουργείου ΔημόσιαςΤάξης» (Α' 152), όπως το 
άρθρο αυτό αντί καταστάθηκε με το άρθρο 1 παρ. 1 του 
ν. 1590/1986 (Α'49). 

3. Τις διατάξεις του άρθρου 28 παρ. 1 ν. 2800/2000 
«Αναδιάρθρωση Υπηρεσιών Υπουργείου ΔημόσιαςΤά¬ 
ξης, σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

4. Τις διατάξειςτων άρθρων 20 και 77 του ν.4270/2014 
«Αρχές δημοσιονομικής διαχείρισης και εποπτείας - δη¬ 
μόσιο λογιστικό και άλλες διατάξεις» (ΑΊ 43), όπως αντι- 
καταστάθηκαν μετις διατάξειςτων άρθρων 10παρ.3 και 
30 περ. γ' του ν.4337/2015 (ΑΊ 29). 

5. Τις διατάξεις του άρθρου 90 του κώδικα νομοθεσίας 
για την Κυβέρνηση και τα κυβερνητικά όργανα, που κω- 
δικοποιήθηκε με το άρθρο πρώτο του π.δ/τος 63/2005 
(Α' 98). 

6. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 


γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

7. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145), όπως τροποποιήθηκε 
και ισχύει. 

8. Τις διατάξεις της υπ'αριθμ. Υ186 από 10-11-2016 
απόφασης του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Εσωτερικών Νικόλαο 
Τόσκα» (Β' 3671). 

9. Τις διατάξεις της υπ'αριθμ. Υ29 από 8-10-2015 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη» (Β' 2168). 

10. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του κρατικού 
προϋπολογισμού ύψους 387.574,00 ευρώ, περίπου, για 
το έτος 2017,94.260,00 ευρώ, περίπου, για το έτος 2018 
και για καθένα από τα επόμενα έτη. Οι εν λόγω δαπάνες 
του έτους 2017 και καθενός από τα επόμενα έτη θα αντι¬ 
μετωπιστούν από τις πιστώσεις του Π/Υ εξόδων του Ε.Φ. 
07-410 «Ελληνική Αστυνομία» που θα εγγράφονται κατ' 
έτος για το σκοπό αυτό και εντός των προβλεπόμενων 
ορίων δαπανών στο πλαίσιο υλοποίησης του ψηφισθέ- 
ντος κάθε φορά Μεσοπρόθεσμου Πλαισίου Δημοσιο¬ 
νομικής Στρατηγικής σε βάρος των Κ.Α.Ε.: 0823, 0824, 
0851, 1111, 1311, 1329, 1424, 1641, 1691, 1699, 1711, 
1712,1713,1723,1725,1729 και 1924. 

11. Την υπ'αριθμ. 8000/1/2016/5-ιγ' από 21-11-2016 
Εισήγηση Γενικού Διευθυντή της 

Γενικής Διεύθυνσης Οικονομικών και Επιτελικού Σχε- 
διασμού του Υπουργείου Εσωτερικών 

(πρώην Υπουργείο ΔημόσιαςΤάξης και Προστασίας 
του Πολίτη). 

12. Την υπ' αριθμ. Δ25/2017 γνωμοδότηση του Συμ¬ 
βουλίου της Επικράτειας ύστερα από πρόταση των 
Αναπληρωτών Υπουργών Οικονομικών και Εσωτερικών, 
αποφασίζουμε: 

Άρθρο 1 

Τροποποίηση διατάξεων π. δ/τος 178/2014 

1. Η περίπτωση β' της παραγράφου 6 του άρθρου 2 
του π.δ/τος 178/2014 (Α' 281), αντικαθίσταται ως εξής: 

«β. Διεύθυνση Διαχείρισης Μετανάστευσης και». 

2. Στην παρ. 7 του άρθρου 2 του π.δ/τος 178/2014, 
αντικαθίστανται οι περιπτώσεις ε' και στ' και προστίθεται 
η περίπτωση ζ' ως εξής: 

«ε. Διεύθυνση Επικοινωνίας, 

στ. Διεύθυνση Εσωτερικών Λειτουργιών και 

ζ. Διεύθυνση Ιστορίας Ελληνικής Αστυνομίας». 

3. Μετά την παράγραφο 9 του άρθρου 2 του 
π.δ. 178/2014 (Α' 281), προστίθεται παράγραφος 10, ως 
εξής: 

«10. Στο Γραφείο Προϊσταμένου Επιτελείου συνιστάται 
και λειτουργεί Συντονιστικό Όργανο Στρατηγικής και 
Αξιοποίησης Χρηματοδοτικών Πηγών, το οποίο έχει ως 
αποστολή το συντονισμό των δράσεων που εκδηλώνο¬ 
νται από τις καθ' ύλην αρμόδιες Υπηρεσίες στο πλαίσιο 
αξιοποίησης των χρηματοδοτικών πηγών και ιδίως των 
συγχρηματοδοτούμενων από ευρωπαϊκούς πόρους 
προγραμμάτων, την παρακολούθηση της εξέλιξης των 
δράσεων αυτών και την εισήγηση προς τον Προϊστά¬ 
μενο του Επιτελείου της Ελληνικής Αστυνομίας μέτρων 
και διαδικασιών βελτίωσης της απορροφητικότητας και 
πληρέστερηςαξιοποίησηςτων χρηματοδοτικών πηγών 
και προγραμμάτων, προς το σκοπό κάλυψης των λει¬ 
τουργικών και επιχειρησιακών αναγκών του Σώματος. 
ΤοΌργανο αυτό στελεχώνεται από τον Προϊστάμενο του 
Γραφείου Προϊσταμένου Επιτελείου, ως επικεφαλής και 
ομάδα αξιωματικών, ο αριθμός των οποίων δεν υπερβαί¬ 
νει τους πέντε (5) και εξυπηρετείται γραμματειακά από 
το προσωπικό του οικείου Γραφείου. Ο επικεφαλής του 
Οργάνου καθορίζει τα προς εξέταση θέματα, διευθύνει, 
εποπτεύει και ελέγχει τις εργασίες του, αναθέτει επιμέ- 
ρους καθήκοντα και εργασίες στα μέλη του και αναφέρει 
στον Προϊστάμενο του Επιτελείου για τα αποτελέσματα 
από τη δράση του Οργάνου. Οι Διευθύνσεις του Αρχη¬ 
γείου, καθώς και οι λοιπές Υπηρεσίες του Σώματος συ¬ 
νεργάζονται με το Συντονιστικό Όργανο Στρατηγικής 
και Αξιοποίησης Χρηματοδοτικών Πηγών, στο πλαίσιο 
των αρμοδιοτήτων τους παρέχοντας στοιχεία και πλη¬ 
ροφορίες ή συμμετέχοντας με εκπροσώπους τους στις 
εργασίες του Οργάνου, εφόσον αυτό είναι αναγκαίο και 
ζητηθεί. 

Στο πλαίσιο εκπλήρωσης της αποστολής του το Συ¬ 
ντονιστικό Όργανο Στρατηγικής και Αξιοποίησης Χρη¬ 
ματοδοτικών Πηγών έχει τις ακόλουθες αρμοδιότητες: 

αα. συντονίζει τις Υπηρεσίες της Ελληνικής Αστυνομίας 
αναφορικά με τις δράσεις που εκδηλώνουν στο πλαίσιο 
αξιοποίησης χρηματοδοτικών πόρων ή προς το σκοπό 
υλοποίησης χρηματοδοτικών προγραμμάτων, 
ββ. παρακολουθεί και αξιολογεί την πρόοδο των χρη¬ 
ματοδοτικών δράσεων και προτείνει λύσεις για την επιτά¬ 
χυνση των σχετικών διαδικασιών ή την πραγματοποίηση 
τυχόν διορθωτικών παρεμβάσεων, 
γγ. αξιολογεί τις προτάσεις των Υπηρεσιών που αφο¬ 
ρούν στην ένταξη σε συγχρηματοδοτούμενα προγράμ¬ 
ματα και εισηγείται σχετικά, προς τον Προϊστάμενο του 
Επιτελείου, 

δδ. αξιολογεί τις προτάσεις των Διευθύνσεων του 
Αρχηγείου Ελληνικής Αστυνομίας, προκειμένου να 
ενταχθούν στο Στρατηγικό Επιχειρησιακό Πρόγραμμα 
Ελληνικής Αστυνομίας (Σ.Ε.Π.Ε.Α.) του άρθρου 19 παρ. 
13 του ν. 4249/2014 (Α'73), συνεργαζόμενο προς τούτο 
με το Τμήμα Στρατηγικού Σχεδιασμού της Διεύθυνσης 
Οργάνωσης και Νομικής Υποστήριξης /Α.Ε.Α., 


εε. υποβάλει προτάσεις στο πλαίσιο προετοιμασίας 
νομοθετικών ρυθμίσεων, κανονιστικών πράξεων και 
διαταγών που αφορούν σε θέματα διαχείρισης χρημα¬ 
τοδοτικών πόρων και 

στστ. συνεργάζεται με τη Γενική Διεύθυνση Οικονο¬ 
μικών και Επιτελικού Σχεδιασμού (Γ.Δ.Ο.Ε.Σ.) και την 
Υπηρεσία Διαχείρισης Ευρωπαϊκών και Αναπτυξιακών 
Προγραμμάτων (Υ.Δ.Ε.Α.Π.) του Υπουργείου Εσωτερικών 
(πρώην Υπουργείο ΔημόσιαςΤάξης και Προστασίαςτου 
Πολίτη), καθώς και με τις κεντρικές και περιφερειακές 
Υπηρεσίες της Ελληνικής Αστυνομίας.». 

4. Στην παράγραφο 8 του άρθρου 2 του π.δ/τος 
178/2014, αντικαθίστανται οι περιπτώσεις δ' και ε' ως 
εξής: 

«δ. Διεύθυνση Πληροφορικής, 

ε. Διεύθυνση Τεχνικών Εφαρμογών και». 

5. Στην παράγραφο 8 του άρθρου 2 του π.δ/τος 
178/2014, προστίθεται περίπτωση στ' ως εξής: 

«στ. Διεύθυνση Προμηθειών». 

6. Η περίπτωση ιζ' της παραγράφου 2 του άρθρου 7 
του π.δ/τος 178/2014, αντικαθίσταται ως εξής: 

«ιζ. Η μέριμνα για την καταχώριση ή τη διαγραφή, κατά 
περίπτωση, αλλοδαπών στους καταλόγους ανεπιθύμη¬ 
των, σύμφωνα με τα προβλεπόμενα στην περίπτωση 
β' της παραγράφου 1 του άρθρου 2 της υπ' αριθμόν 
4000/4/32-λα από 05-10-2012 κοινής υπουργικής από¬ 
φασης (Β' 2805), όπως εκάστοτε ισχύει, και η παροχή 
οδηγιών προς τις περιφερειακές Υπηρεσίες για την ενιαία 
και αποτελεσματική διαχείριση του ζητήματος, για τα 
θέματα αρμοδιότητάς του». 

7. Στην παράγραφο 3 του άρθρου 7 του π.δ/τος 
178/2014, προστίθενται περιπτώσεις ιζ' και ιη' ως εξής: 

«ιζ. ο χειρισμός θεμάτων που αφορούν τους ανιχνευτές 
και εξουδετερωτές εκρηκτικών μηχανισμών και αυτοσχέ¬ 
διων βομβών, καθώς και τους αστυνομικούς σκύλους 
ανίχνευσης εκρηκτικών υλών, τους συνοδούς και τους 
εκπαιδευτές αυτών, ο προσδιορισμός των συνολικών 
αναγκών των Υπηρεσιών του Σώματος σε αστυνομι¬ 
κούς σκύλους ανίχνευσης εκρηκτικών υλών, καθώς και 
σε συνοδούς και εκπαιδευτές αυτών και η μέριμνα για 
την προμήθεια και την κατανομή τους στις Υπηρεσίες, 
σε συνεργασία με τη Διεύθυνση Ειδικών Αστυνομικών 
Δυνάμεων, 

ιη. η μέριμνα για την καταχώριση ή τη διαγραφή, κατά 
περίπτωση, αλλοδαπών στους καταλόγους ανεπιθύμη¬ 
των, σύμφωνα με τα προβλεπόμενα στην περίπτωση 
β' της παραγράφου 1 του άρθρου 2 της υπ' αριθμόν 
4000/4/32-λα από 05-10-2012 κοινής υπουργικής από¬ 
φασης (Β' 2805), όπως εκάστοτε ισχύει, και η παροχή 
οδηγιών προς τις περιφερειακές Υπηρεσίες για την ενιαία 
και αποτελεσματική διαχείριση του ζητήματος, για τα 
θέματα αρμοδιότητάς του». 

8. Η περίπτωση ια' της παραγράφου 4 του άρθρου 7 
του π.δ/τος 178/2014, αντικαθίσταται ως εξής: 

«ία. η μέριμνα για την καταχώριση ή τη διαγραφή, κατά 
περίπτωση, αλλοδαπών στους καταλόγους ανεπιθύμη¬ 
των, σύμφωνα με τα προβλεπόμενα στην περίπτωση 
β' της παραγράφου 1 του άρθρου 2 της υπ' αριθμόν 
4000/4/32-λα από 05-10-2012 κοινής υπουργικής από- 

φάσης (Β' 2805), όπως εκάστοτε ισχύει, και η παροχή 
οδηγιών προς τις περιφερειακές Υπηρεσίες για την ενιαία 
και αποτελεσματική διαχείριση του ζητήματος, για τα 
θέματα αρμοδιότητάς του». 

9.0 τίτλος και η εισαγωγική πρόταση της παραγράφου 
1 του άρθρου 11 του π.δ/τος 178/2014, αντικαθίστανται 
ως εξής: 

«Άρθρο 11 

Διεύθυνση Διαχείρισης Μετανάστευσης 

1. Η Διεύθυνση Διαχείρισης Μετανάστευσης διαρθρώ¬ 
νεται στα εξής Τμήματα:». 

10.Το άρθρο 14 του π.δ/τος 178/2014, αντικαθίσταται 
ως εξής: 

«Άρθρο 14 

Διεύθυνση Πολιτικού Προσωπικού 

1. Η Διεύθυνση Πολιτικού Προσωπικού διαρθρώνεται 
ως εξής: 

α.Τμήμα Μόνιμου Πολιτικού Προσωπικού, 
β. Τμήμα Πολιτικού Προσωπικού με Σχέση Εργασίας 
Ιδιωτικού Δικαίου, 

γ.Τμήμα Εκπαίδευσης - Αξιολόγησης Πολιτικού Προ¬ 
σωπικού και 

δ. Τμήμα Πειθαρχικής Δεοντολογίας και Αδειών Πολι¬ 
τικού Προσωπικού. 

2. Το Τμήμα Μόνιμου Πολιτικού Προσωπικού έχει τις 
ακόλουθες αρμοδιότητες: 

α. χειρίζεται τα θέματα προγραμματισμού προσλή¬ 
ψεων, διορισμών, εντάξεων, μονιμοποιήσεων, μετατά¬ 
ξεων, υποβιβασμών, διαθεσιμοτήτων, προϋπηρεσιών, 
προσοντολογίου και βαθμολογίου, πλήρωσης θέσεων 
προϊσταμένων, βαθμολογικών και μισθολογικών προ¬ 
αγωγών, ηθικών αμοιβών, αδειών άσκησης έργου με 
αμοιβή, απολύσεων, παραιτήσεων, τοποθετήσεων, με¬ 
ταθέσεων, αποσπάσεων, προσωρινών μετακινήσεων και 
κάθε άλλου θέματος που αφορά το μόνιμο πολιτικό προ¬ 
σωπικό και το ιδιαίτερης κατηγορίας ένστολο πολιτικό 
προσωπικό του άρθρου 19 του ν.4325/2015 και μεριμνά 
για την έκδοση των σχετικών διοικητικών πράξεων, 
β. καταρτίζει, τηρεί και ενημερώνει τα ατομικά έγγρα¬ 
φα του μόνιμου πολιτικού προσωπικού και του ιδιαίτε¬ 
ρης κατηγορίας ένστολου πολιτικού προσωπικού του 
άρθρου 19 του ν.4325/2015, 
γ. καταρτίζει την επετηρίδα του πολιτικού προσωπικού 
και εξασφαλίζει τη συνεχή ενημέρωσή της, 
δ. παρέχει τα απαιτούμενα στοιχεία για θέματα αρμο¬ 
διότητάς του ως άνω πολιτικού προσωπικού στο Γραφείο 
Κοινοβουλευτικού Ελέγχου, στο Σώμα Επιθεωρητών Ελε¬ 
γκτών Δημόσιας Διοίκησης και άλλους φορείς, σύμφωνα 
με τις ισχύουσες διατάξεις, 
ε. μεριμνά για την απογραφή - ενημέρωση του Μη¬ 
τρώου Μισθοδοτούμενων Ελληνικού Δημοσίου για το 
μόνιμο πολιτικό προσωπικό και το ιδιαίτερης κατηγο¬ 
ρίας ένστολο πολιτικό προσωπικό του άρθρου 19 του 
ν.4325/2015 και 

στ. προετοιμάζει τα θέματα υπηρεσιακής κατάστασης 
του μόνιμου πολιτικού προσωπικού και του ιδιαίτερης 
κατηγορίας ένστολου πολιτικού προσωπικού του άρ¬ 


θρου 19 του ν.4325/2015 ενόψει της εισαγωγής τους 
στο Υπηρεσιακό Συμβούλιο. 

3. ΤοΤμήμα Πολιτικού Προσωπικού με Σχέση Εργασίας 
Ιδιωτικού Δικαίου έχει τις ακόλουθες αρμοδιότητες: 

α. χειρίζεται τα θέματα των περιπτώσεων της προη¬ 
γούμενης παραγράφου, ως προς το πολιτικό προσωπικό 
με σχέση εργασίας ιδιωτικού δικαίου, 
β. χειρίζεται τα θέματα προσλήψεων και κοστολόγη¬ 
σης μετεκπαιδεύσεων προσωπικού ασφάλειας Ν.Π.Δ.Δ. 
(νοσοκομεία κ.λπ.), οργανισμών κοινής ωφελείας και 
επιχειρήσεων (άρθρο 19 του ν. 1339/1983, Α' 35) και 
γ. χειρίζεται τα θέματα πρόσληψης προσωπικού με 
σύμβαση μίσθωσης έργου σύμφωνα με τις διατάξεις του 
άρθρου 6 του ν. 2527/1997 (Α' 206). 

4. Το Τμήμα Εκπαίδευσης - Αξιολόγησης Πολιτικού 
Προσωπικού έχει τις ακόλουθες αρμοδιότητες: 

α. μεριμνά για την εκπαίδευση - επιμόρφωση του πολι¬ 
τικού προσωπικού της Ελληνικής Αστυνομίας σε συνερ¬ 
γασία με τη Διεύθυνση Εκπαίδευσης και Ανάπτυξης Αν¬ 
θρώπινων Πόρων του Αρχηγείου Ελληνικής Αστυνομίας, 
β. μεριμνά για την κατάρτιση και υλοποίηση επιχειρη¬ 
σιακών σχεδίων επιμόρφωσης στο πλαίσιο ανίχνευσης 
εκπαιδευτικών αναγκών του Φορέα σε συνεργασία με 
τη Διεύθυνση Εκπαίδευσης και Ανάπτυξης Ανθρώπινων 
Πόρων του Αρχηγείου Ελληνικής Αστυνομίας, 
γ. υλοποιεί σε συνεργασία με το Εθνικό Κέντρο Δημό¬ 
σιας Διοίκησης και Αυτοδιοίκησης (Ε.Κ.Δ.Δ.Α.) και άλλους 
φορείς, προγράμματα και σεμινάρια για την επιμόρφωση 
του πολιτικού προσωπικού της Ελληνικής Αστυνομίας 
και 

δ. εφαρμόζει το εκάστοτε ισχύον σύστημα αξιολόγη¬ 
σης του πολιτικού προσωπικού της Ελληνικής Αστυνο¬ 
μίας. 

5. ΤοΤμήμα Πειθαρχικής Δεοντολογίας και Αδειών Πο¬ 
λιτικού Προσωπικού έχει τις ακόλουθες αρμοδιότητες: 

α. χειρίζεται ζητήματα πειθαρχικών και ποινικών υπο¬ 
θέσεων του πολιτικού προσωπικού της Ελληνικής Αστυ¬ 
νομίας και 

β. χειρίζεται τα θέματα των προβλεπόμενων από τα 
άρθρα 48 έως 60 του ν. 3528/2007 αδειών του πολιτικού 
προσωπικού της Ελληνικής Αστυνομίας.». 

11. Η εισαγωγική πρόταση της παραγράφου 4 του άρ¬ 
θρου 15 του π.δ/τος 178/2014, αντικαθίσταται ως εξής: 

«4. Οι αρμοδιότητεςτουΤμήματος Νομικών Υποθέσε¬ 
ων, με την επιφύλαξη των διατάξεων της παραγράφου 8 
του άρθρου 23Α, είναι οι ακόλουθες:». 

12. Η περίπτωση γ' της παραγράφου 1 του άρθρου 17 
του π.δ/τος 178/2014 αντικαθίσταται ως εξής: 

«γ.Τμήμα Εκδόσεων,» 

13. Η παράγραφος 4 του άρθρου 17 του π./τος 
178/2014 αντικαθίσταται ως εξής: 

«4. Οι αρμοδιότητες του Τμήματος Εκδόσεων είναι οι 
ακόλουθες: 

α. η επιμέλεια έκδοσης του περιοδικού της Ελληνικής 
Αστυνομίας, η παρακολούθηση των συνδρομητών και η 
διαχείριση των οικονομικών και του υλικού αυτού σύμ¬ 
φωνα με την υπ'αριθ. 9010/1/16-γ'από 5-1-2001 απόφα¬ 
ση του Υπουργού ΔημόσιαςΤάξης (Β' 20), όπως ισχύει, 

β. η επιμέλεια όλων των εκδόσεων που αποβλέπουν 
στην άσκηση και προώθηση των δημοσίων σχέσεων 
της Ελληνικής Αστυνομίας, την προβολή της δράσης 
της, την επαγγελματική και γενικότερη ενημέρωση του 
προσωπικού της και τη διευκόλυνση της λειτουργίας των 
Υπηρεσιών της, 

γ. η τήρηση αρχείου δημοσιογραφικής ύλης, φωτο¬ 
γραφικού υλικού και βιβλιοθήκης για τις ανάγκες των 
εκδόσεων, 

δ. η διαχείριση των εσόδων από τις εκδόσεις της Ελλη¬ 
νικής Αστυνομίας, σύμφωνα με την υπ'αριθ. 9011/6/2-ζ' 
από 19-7-1996 (Β' 672) απόφαση του Υπουργού Δημό¬ 
σιας Τάξης, όπως ισχύει, 

ε. η οργάνωση και λειτουργία της δανειστικής βιβλιο¬ 
θήκης του Αρχηγείου Ελληνικής Αστυνομίας, η μέριμνα 
για την προμήθεια συγγραμμάτων, βιβλίων, περιοδικών 
και λοιπών εντύπων, 

στ. η συγκέντρωση των διατριβών, μελετών και λοιπών 
εργασιών του προσωπικού, που αναφέρονται σε θέματα 
αποστολής της Ελληνικής Αστυνομίας, 
ζ. η εισήγηση τρόπων για την υλική αρωγή του προσω¬ 
πικού και των μελών των οικογενειών τους και 
η. η αρχειοθέτηση και τήρηση επικοινωνιακού υλικού, 
σε συνεργασία με το Τμήμα Ενημέρωσης και Διαχείρισης 
Μ.Μ.Ε.». 

14. Στο Κεφάλαιο Ε', μετά το άρθρο 18 του π.δ/τος 
178/2014, προστίθεται άρθρο 18Α ως εξής: 

« Άρθρο 18Α 

Διεύθυνση Ιστορίας Ελληνικής Αστυνομίας 

1. Η Διεύθυνση Ιστορίας Ελληνικής Αστυνομίας έχει ως 
αποστολή, ιδίως την ιστορική έρευνα, τη συλλογή, κα¬ 
ταγραφή, διαβάθμιση, μελέτη, τεκμηρίωση, φύλαξη και 
αξιοποίηση ιστορικού αρχειακού υλικού και κειμηλίων, 
που αφορούν στην ιστορία της εξέλιξης και τη δράση 
του αστυνομικού θεσμού στη Χώρα μας. Στο πλαίσιο 
εκπλήρωσης της αποστολής της, η Διεύθυνση Ιστορί¬ 
ας της Ελληνικής Αστυνομίας συνεργάζεται με το Πο¬ 
λιτιστικό Κέντρο Ελληνικής Αστυνομίας (ΠΟ.Κ.Ε.Α.) του 
ν. 3688/2008 (Α' 163), το Κέντρο Μελετών Ασφάλειας (ΚΕ. 
ΜΕ.Α.) του ν.3387/2005 (Α'224), με Ανώτατα Εκπαιδευ¬ 
τικά Ιδρύματα, Υπηρεσίες και φορείς της Χώρας και του 
εξωτερικού και διαρθρώνεται στα ακόλουθα Τμήματα: 

α.Τμήμα Ιστορίας, 
β. Τμήμα Ειδικού Αρχείου, 
γ.Τμήμα Έρευνας καιΤεκμηρίωσης και 
δ. Τμήμα Ιστορικών Εκδόσεων και Διοικητικής Υπο¬ 
στήριξης. 

2. ΤοΤμήμα Ιστορίας έχει τις ακόλουθες αρμοδιότητες: 
α. τη συλλογή, καταγραφή, επεξεργασία, ψηφιοποίη- 

ση, ταξινόμηση, φύλαξη και συντήρηση αρχειακού υλι¬ 
κού, κειμηλίων, ιστορικών στοιχείων και αντικειμένων 
που αφορούν ή σχετίζονται με την ιστορία της εξέλιξης 
και τη δράση του αστυνομικού θεσμού στη Χώρα, 
β. τη δημιουργία μουσειακών ή εκθεσιακών χώρων 
σε Υπηρεσίες της Ελληνικής Αστυνομίας, στους οποί¬ 
ους εκτίθεται ιστορικό αρχειακό υλικό και κειμήλια όπως 
έγγραφα, φωτογραφίες, στολές, εξοπλισμός, οπτικοα- 
κουστικό υλικό, 


γ. τη διοργάνωση, σε συνεργασία με τη Διεύθυνση 
Επικοινωνίας του Αρχηγείου Ελληνικής Αστυνομίας, εκ¬ 
θέσεων, ημερίδων, διαλέξεων και άλλων εκδηλώσεων, 
προς το σκοπό ανάδειξης και προβολής της ιστορίας 
του έργου και της προσφοράς του αστυνομικού θεσμού 
στη Χώρα, 

δ. τη συμμετοχή σε ιστορικές εκθέσεις, ημερίδες, 
πολιτιστικές και άλλες εκδηλώσεις σε συνεργασία με 
δημόσιους ή ιδιωτικούς φορείς και με Ανώτατα Εκπαι¬ 
δευτικά Ιδρύματα και συναφείς φορείς της Χώρας και 
του εξωτερικού, 

ε. τη συνεργασία με τα Γενικά Αρχεία του Κράτους 
(Γ.Α.Κ.), το ΠΟ.Κ.Ε.Α., με Ανώτατα Εκπαιδευτικά Ιδρύματα, 
με μέλη της ακαδημαϊκής κοινότητας, της Ελλάδας και 
του εξωτερικού, με μουσεία, καθώς και με συναφείς υπη¬ 
ρεσίες και φορείς της Χώρας και του εξωτερικού, για την 
ανταλλαγή, συντήρηση και αξιοποίηση ιστορικών στοι¬ 
χείων με σκοπό την προαγωγή της ιστορικής έρευνας 
και την προβολή της ιστορίαςτου αστυνομικού θεσμού, 

στ. τη μέριμνα για την καταγραφή, αξιολόγηση και 
έγκριση από τον Διευθυντή της Διεύθυνσης των αιτη¬ 
μάτων για πρόσβαση και μελέτη στο ιστορικό αρχειακό 
υλικό της Διεύθυνσης, με την επιφύλαξη της επόμενης 
παραγράφου, 

ζ. τη μέριμνα για την οργάνωση και τη συντήρηση ανα¬ 
γνωστηρίου, καθώς και ιστορικής έντυπης και ψηφιακής 
βιβλιοθήκης και 

η. την τήρηση του Ιστορικού Αρχείου Ασφάλειας Ολυ¬ 
μπιακών Αγώνων, όπως προβλέπεται από την υπ' αριθ. 
7001/2/1381 -β' από 14-12-2005 κοινή απόφαση των 
Υφυπουργών Οικονομίας και Οικονομικών και Δημόσι¬ 
ας Τάξης (ΒΊ 795). 

3. Το Τμήμα Ειδικού Αρχείου χειρίζεται το διαβαθμι¬ 
σμένο ιστορικό αρχειακό υλικό, έχει τις αρμοδιότητες 
της περίπτωσης α' της προηγούμενης παραγράφου και 
επιπλέον: 

α. δέχεται και αξιολογεί τα αιτήματα που υποβάλλονται 
για πρόσβαση και μελέτη στο διαβαθμισμένο ιστορικό 
αρχειακό υλικό και εισηγείται στον Διευθυντή της Διεύ¬ 
θυνσης για την αποδοχή ή μη των αιτημάτων αυτών, 
κατά τα οριζόμενα στην 1016/5/47-η' από 26-5-2016 
(ΒΊ538) απόφαση των Υπουργών Εσωτερικών και Δι¬ 
οικητικής Ανασυγκρότησης-Δικαιοσύνης- Διαφάνειας 
και Ανθρώπινων Δικαιωμάτων, όπως ισχύει κάθε φορά, 

β. μεριμνά για τη λειτουργία, την ευταξία και τη συντή¬ 
ρηση του ειδικού χώρου μελέτης του διαβαθμισμένου 
αρχειακού υλικού και 

γ. εισηγείται στον Διευθυντή της Διεύθυνσης για τον 
αποχαρακτηρισμό διαβαθμισμένου αρχειακού υλικού 
και μεριμνά για την παράδοση στο Τμήμα Ιστορίας ή 
την καταστροφή, κατά περίπτωση, του υλικού αυτού. 

4. ΤοΤμήμα Έρευνας καιΤεκμηρίωσης έχει τις ακόλου¬ 
θες αρμοδιότητες: 

α. ερευνά, αυτοτελώς ή σε συνεργασία με το ΠΟ.Κ.Ε.Α., 
Ανώτατα Εκπαιδευτικά Ιδρύματα ή και άλλους επιστη¬ 
μονικούς φορείς τις διάφορες ιστορικές πηγές για την 
αναζήτηση και συλλογή ιστορικού αρχειακού υλικού 
σχετικού με την ιστορία και την δράση του αστυνομικού 
θεσμού στη Χώρα, 

β. συλλέγει, καταγράφει, αξιολογεί και ταξινομεί το 
αρχειακό υλικό, 

γ. μελετά, συσχετίζει και συνεκτιμά το αρχειακό υλικό 
με συναφή στοιχεία και δεδομένα, προς το σκοπό ανα¬ 
ζήτησης και τεκμηρίωσης της ιστορικής αλήθειας, 
δ. καταγράφει και ταξινομεί, κατά Υπηρεσία, το σχε- 
τιζόμενο με τη διαχρονική λειτουργία και δράση αυτής 
αρχειακό υλικό και καταρτίζει το σχετικό ιστορικό της 
φάκελο και 

ε. συνεργάζεται στο πλαίσιο των αρμοδιοτήτων του με 
το Πολιτιστικό Κέντρο Ελληνικής Αστυνομίας (ΠΟ.Κ.Ε.Α.), 
με άλλες δημόσιες Υπηρεσίες, με ιδιωτικούς αρχειακούς 
φορείς καθώς και με Ανώτατα Εκπαιδευτικά Ιδρύματα 
της Χώρας και του εξωτερικού. 

5. ΤοΤμήμα Ιστορικών Εκδόσεων και Διοικητικής Υπο¬ 
στήριξης έχει τις ακόλουθες αρμοδιότητες: 

α. μεριμνά για την παραγωγή ταινιών, ντοκιμαντέρ 
καθώς και περιοδικών, ενημερωτικών φυλλαδίων ή 
άλλων εντύπων ιστορικού περιεχομένου, σε έντυπη ή 
και σε ψηφιακή μορφή αυτοτελώς ή σε συνεργασία με 
το Τμήμα Εκδόσεων της Διεύθυνσης Επικοινωνίας του 
Αρχηγείου της Ελληνικής Αστυνομίας, το ΠΟ.Κ.Ε.Α. ή με 
άλλα ιδρύματα και φορείς, 

β. μεριμνά για την έκδοση επετειακών έντυπων που 
αφορούν σημαντικά ιστορικά γεγονότα που επηρέασαν 
την πορεία του αστυνομικού θεσμού της Χώρας, 
γ. συνεργάζεται στο πλαίσιο των αρμοδιοτήτων του με 
το Τμήμα Εκδόσεων της Διεύθυνσης Επικοινωνίας του 
Αρχηγείου της Ελληνικής Αστυνομίας και 
δ. εξασφαλίζει τη γραμματειακή λειτουργία της Διεύ¬ 
θυνσης, τηρεί το απαραίτητο αρχείο, διεκπεραιώνει αιτή¬ 
ματα διοικητικής φύσεως και χειρίζεται θέματα του προ¬ 
σωπικού και υλικοτεχνικού εξοπλισμού της Διεύθυνσης. 

6. Ειδικότερα ζητήματα που αφορούν τη συλλογή, 
καταγραφή, επεξεργασία, διαβάθμιση, ψηφιοποίηση, 
ταξινόμηση, φύλαξη και συντήρηση αρχειακού υλικού, 
κειμηλίων, ιστορικών στοιχείων και αντικειμένων, τη δι¬ 
αδικασία πρόσβασης και μελέτης του αρχειακού υλικού, 
καθώς και κάθε άλλη αναγκαία λεπτομέρεια ρυθμίζονται 
στο πλαίσιο Κανονιστικής Διαταγής, η οποία εκδίδεται 
από τον Αρχηγό της Ελληνικής Αστυνομίας με μέριμνα 
της Διεύθυνσης Ιστορίας Ελληνικής Αστυνομίας/Α.Ε.Α.». 

15. Η περίπτωση α'της παραγράφου 8 του άρθρου 19 
του π.δ/τος 178/2014, αντικαθίσταται ως εξής: 

«α. ο προέλεγχος της πληρότητας, κανονικότητας και 
νομιμότητας των δαπανών της Ελληνικής Αστυνομίας 
που πληρώνονται απόταΤακτικά Χρηματικά Εντάλματα 
που εκδίδονται από την Διεύθυνση Ελέγχου, Εκκαθά¬ 
ρισης και Πληρωμής Δαπανών της Γενικής Διεύθυνσης 
Οικονομικών και Επιτελικού Σχεδιασμού του Υπουργεί¬ 
ου Εσωτερικών (πρώην Υπουργείο ΔημόσιαςΤάξης και 
Προστασίας του Πολίτη) σε βάρος του εκτελούμενου 
Προϋπολογισμού Εξόδων της Ελληνικής Αστυνομίας,». 

16. Το τελευταίο εδάφιο της παραγράφου 8 του άρ¬ 
θρου 23 του π.δ/τος 178/2014, αντικαθίσταται ως εξής: 

«Επίσης, μεριμνά για την οργάνωση και λειτουργία ελα¬ 
φρών συνεργείων τηλεπικοινωνιών και οπλισμού και τη 
σύνταξη του κανονισμού εργασίας τους». 


17. Στο άρθρο 23 του π.δ/τος 178/2014, προστίθεται 
παράγραφος 17 ως εξής: 

«17. Στη Διεύθυνση Τεχνικών Εφαρμογών υπάγονται, 
ως προς το ειδικό αντικείμενο της αποστολής τους, τα 
Ελαφρά Συνεργεία Τηλεπικοινωνιών και Οπλισμού που 
λειτουργούν στα Τμήματα Διοικητικής Υποστήριξης και 
Εκπαίδευσης των Επιτελείων των Γενικών Περιφερεια¬ 
κών Αστυνομικών Διευθύνσεων». 

18. Στο Κεφάλαιο ΣΤ', μετά το άρθρο 23 του π.δ/τος 
178/2014, προστίθεται άρθρο 23Α ως εξής: 

«Άρθρο 23Α 
Διεύθυνση Προμηθειών 

1. Η Διεύθυνση Προμηθειών έχει ως αποστολή την 
κατάρτιση, τη μέριμνα για την έγκριση, την παρακολού¬ 
θηση της εκτέλεσης του προγράμματος προμηθειών 
της Ελληνικής Αστυνομίας καθώς και τη διεκπεραίωση 
των σχετικών διαδικασιών σύμφωνα με τις ισχύουσες 
διατάξεις. Προς τούτο, συνεργάζεται με τις καθ' ύλην 
συναρμόδιες Διευθύνσεις του Αρχηγείου της Ελληνικής 
Αστυνομίας και ιδίως με τις Διευθύνσεις Οικονομικών, 
Τεχνικής Υποστήριξης, Πληροφορικής καθώς και με τη 
Γενική Διεύθυνση Οικονομικών και Επιτελικού Σχεδια- 
σμού (Γ.Δ.Ο.Ε.Σ.) και την Υπηρεσία Διαχείρισης Ευρωπα¬ 
ϊκών και Αναπτυξιακών Προγραμμάτων (Υ.Δ.Ε.Α.Π) του 
Υπουργείου Εσωτερικών (πρώην Υπουργείο Δημόσιας 
Τάξης και Προστασίας του Πολίτη) και διαρθρώνεται στα 
ακόλουθα Τ μήματα: 

α. Τμήμα Προγραμματισμού και Παρακολούθησης 
Προμηθειών, 

β. Τμήμα Διενέργειας Τακτικών Διαγωνιστικών Δια¬ 
δικασιών, 

γ. Τμήμα Υλοποίησης Ειδικών Διαγωνιστικών Διαδι¬ 
κασιών, 

δ.ΤμήμαΤεχνικών Προδιαγραφών και 

ε.Τμήμα Νομικής Συνδρομής. 

2. Οι αρμοδιότητες του Τμήματος Προγραμματισμού 
και Παρακολούθησης Προμηθειών είναι οι ακόλουθες: 

α. η μέριμνα για την κατάρτιση του προγράμματος 
προμηθειών και παροχής υπηρεσιών κατόπιν προσδι¬ 
ορισμού των σχετικών αναγκών, βάσει των προτάσεων 
των αρμόδιων προς τούτο Υπηρεσιών του Αρχηγείου της 
Ελληνικής Αστυνομίας και η υποβολή του προς έγκριση 
στο Συμβούλιο Επιτελικού Σχεδιασμού και Διαχείρισης 
Κρίσεων, 

β. η προώθηση του εγκεκριμένου προγράμματος προ¬ 
μηθειών - υπηρεσιών στις καθ'ύλην αρμόδιες Υπηρεσίες 
για εξασφάλιση χρηματοδότησης, 

γ. η μέριμνα για τη συγκέντρωση των πράξεων ανάλη¬ 
ψης πιστώσεων και των συνταχθέντων από τις αρμόδιες 
Υπηρεσίες τεχνικών προδιαγραφών των υπό προμήθεια 
ειδών/υπηρεσιών και η προώθηση τους στο αρμόδιο 
Τμήμα της Διεύθυνσης για τη διενέργεια των διαγωνι- 
στικών διαδικασιών, 

δ. η προώθηση αιτημάτων προμηθειών για ένταξη σε 
ενιαία προγράμματα, όπου απαιτείται και η παρακολού¬ 
θηση της πορείας υλοποίησης τους, 

ε. η μέριμνα για την εκπροσώπηση της Ελληνικής 
Αστυνομίας στις επιτροπές προμηθειών και παραλαβής 

υλικών, στην περίπτωση που η διαγωνιστική διαδικασία 
διενεργείται από άλλον Φορέα του Δημοσίου, 
στ. η μέριμνα για τη σύσταση, λειτουργία και γραμμα¬ 
τειακή υποστήριξη των συλλογικών οργάνων αναφορικά 
με τη διενέργεια των διαγωνισμών και των διαδικασιών 
διαπραγμάτευσης ως και την οριστική παραλαβή των 
υλικών, σύμφωνα με τις ισχύουσες διατάξεις, 
ζ. η παρακολούθηση του προγράμματος προμηθειών- 
παροχής υπηρεσιών της Ελληνικής Αστυνομίας και η 
τήρηση σχετικού ηλεκτρονικού αρχείου, 
η. η εξασφάλιση της περιοδικής πληροφόρησης των 
Διαχειριστικών Αρχών, για τα υλοποιούμενα έργα, καθώς 
και την προετοιμασία για τη διεξαγωγή επιθεωρήσεων 
και επαληθεύσεων από τα αρμόδια εθνικά και ευρωπαϊ¬ 
κά ελεγκτικά όργανα, αναφορικά με τα έργα αυτά, μέσω 
της Γ.Δ.Ο.Ε.Σ. 

3. Το Τμήμα Διενέργειας Τακτικών Διαγωνιστικών Δι¬ 
αδικασιών χειρίζεται ζητήματα τακτικών διαγωνιστικών 
διαδικασιών και οι αρμοδιότητέςτου είναι οι ακόλουθες: 

α. η προετοιμασία και η σύνταξη των διακηρύξεων των 
τακτικών διαγωνιστικών διαδικασιών που διενεργούνται 
από τη Διεύθυνση και η έγκριση για διαγωνιστικές δια¬ 
δικασίες που πραγματοποιούνται από άλλες Υπηρεσίες 
του Σώματος, 

β. η διενέργεια τακτικών διαγωνιστικών διαδικασιών ή 
διαδικασιών ανάθεσης για προμήθεια ειδών και παροχή 
υπηρεσιών που εκτελούνται από τη Διεύθυνση, 
γ. η μέριμνα για τη διαβίβαση των τεχνικών προσφο¬ 
ρών και ενστάσεων-προσφυγών που αφορούν ζητήματα 
τεχνικής φύσεως στις αρμόδιες Επιτροπές για την αξιο¬ 
λόγηση αυτών, 

δ. η μέριμνα για την κατάρτιση και τη σύναψη των 
συμβάσεων, σε συνεργασία με το Τμήμα Νομικής Συν¬ 
δρομής, 

ε. ο έλεγχος της ορθής εκτέλεσης συμβάσεων προμη¬ 
θειών και υπηρεσιών που συνάπτει το Τμήμα από την 
υπογραφή έως και την αποπληρωμή τους, 
στ. η μέριμνα για τη συγκέντρωση των προβλεπόμε- 
νων παραστατικών και δικαιολογητικών δαπανών των 
συμβάσεων που συνάπτει το Τμήμα και η αποστολή 
τους στην αρμόδια Υπηρεσία ή όργανο για έλεγχο και 
αποπληρωμή, 

ζ. η μέριμνα για την προώθηση των συμβάσεων που 
συνάπτει το Τμήμα στις αρμόδιες Υπηρεσίες για τη συ¬ 
γκρότηση των επιτροπών παραλαβής, 
η. η τήρηση στοιχείων που αφορούν στην εκτέλεση 
και στην αποπληρωμή των συμβάσεων που συνάπτει 
το Τμήμα και 

θ. η μέριμνα για την ενη μέρωση των καθ' ύλην αρμό¬ 
διων Υπηρεσιών για την παραλαβή των παραδοτέων. 

4. ΤοΤμήμα Υλοποίησης Ειδικών Διαγωνιστικών Δια¬ 
δικασιών χειρίζεται θέματα διενέργειας διαγωνιστικών 
διαδικασιών προμήθειας ειδών και σύναψης συμβά¬ 
σεων, που έχουν προηγουμένως με σχετική πράξη χα- 
ρακτηρισθεί ως απόρρητες ή η εκτέλεση των οποίων 
πρέπει να συνοδεύεται από ιδιαίτερα μέτρα ασφαλείας, 
σύμφωνα με τις κείμενες διατάξεις ή όταν το απαιτεί η 
προστασία των ουσιωδών συμφερόντων της Χώρας. Οι 


ως άνω διαγωνιστικές διαδικασίες διενεργούνται βάσει 
προγράμματος προμήθειας ειδών, που συντάσσεται 
από τη Διεύθυνση Τεχνικής Υποστήριξης/Α.Ε.Α., και με 
τεχνικές προδιαγραφές, που διαβιβάζονται στο Τμήμα 
απάτην προαναφερόμενη Διεύθυνση ή άλλες αρμόδιες 
προς τούτο Υπηρεσίες. Οι αρμοδιότητές του Τμήματος 
είναι οι ακόλουθες: 

α. η προώθηση αιτήματος για την δέσμευση των πι¬ 
στώσεων, που απαιτούνται για την διενέργεια διαγωνι- 
στικών διαδικασιών προμήθειας ειδών, 
β. η μέριμνα για τη συγκρότηση επιτροπών παραλαβής 
και αποσφράγισης προσφορών, που υποβάλλονται στις 
διαγωνιστικές διαδικασίες, οι οποίες διενεργούνται από 
το Τμήμα, καθώς και η μέριμνα για τη συγκρότηση των 
επιτροπών παραλαβής υλικών, εφόσον πρόκειται για 
υλικά που θα κατανεμηθούν σε περισσότερες της μίας 
Υπηρεσίες, 

γ. η μέριμνα για τη διαβίβαση των τεχνικών προσφο¬ 
ρών και ενστάσεων-προσφυγών που αφορούν ζητήματα 
τεχνικής φύσεως στις αρμόδιες Επιτροπές για την αξιο¬ 
λόγηση αυτών, 

δ. η παρακολούθηση της εκτέλεσης των συμβάσεων, 
που συνάπτει τοΤμήμα, έως και την αποπληρωμή αυτών, 
ε. η συγκέντρωση και η υποβολή των προβλεπόμενων 
δικαιολογητικών πληρωμής σύμφωνα με τις κείμενες 
διατάξεις, 

στ. η μέριμνα για την προώθηση των συμβάσεων, που 
συνάπτει τοΤμήμα, στην αρμόδια κατά περίπτωση Υπη¬ 
ρεσία για τη συγκρότηση των επιτροπών παραλαβής, 
εφόσον τα υλικά προορίζονται για αυτή και 
ζ. η μέριμνα για τη συγκρότηση συλλογικών οργάνων 
ελέγχου των δικαιολογητικών των δαπανών του Τμή¬ 
ματος. 

5. Οι αρμοδιότητες του Τμήματος Τεχνικών Προδια¬ 
γραφών είναι οι ακόλουθες: 

α. η σύνταξη των τεχνικών προδιαγραφών για τις πά- 
σης φύσεως υπηρεσίες και προμήθειες, με την επιφύλα¬ 
ξη της παραγράφου 6, 

β. η τήρηση αρχείου τεχνικών προδιαγραφών και η 
μέριμνα εμπλουτισμού του, 
γ. η συνδρομή στη διεξαγωγή μακροσκοπικού ελέγχου 
των πάσης φύσεως δειγμάτων και η προώθησή τους στις 
αρμόδιες επιτροπές, 

δ. η συνδρομή στη διεξαγωγή μικροσκοπικού ελέγχου 
και των πάσης φύσεως ειδικών εργαστηριακών δοκιμών, 
ε. η διαβίβαση των τεχνικών προδιαγραφών στο κατά 
περίπτωση αρμόδιο Τμήμα της Διεύθυνσης για υλοποί¬ 
ηση της προμήθειας ή παροχής υπηρεσίας. 

6. Οι τεχνικές προδιαγραφές για εξειδικευμένα αντι¬ 
κείμενα που αφορούν ιδίως στις Διευθύνσεις Τεχνικής 
Υποστήριξης, Εγκληματολογικών Ερευνών, Πληροφο¬ 
ρικής του Αρχηγείου Ελληνικής Αστυνομίας ή σε λοιπές, 
κατά περίπτωση, Υπηρεσίες της Ελληνικής Αστυνομίας, 
καταρτίζονται από το Τμή μα Τεχνικών Π ροδιαγραφών σε 
συνεργασία με αρμόδιες για τα αντικείμενα αυτά υπη¬ 
ρεσίες των εμπλεκόμενων Διευθύνσεων της Ελληνικής 
Αστυνομίας. 

7. Εφόσον για την κατάρτιση των τεχνικών προδιαγρα¬ 
φών απαιτούνται ιδιαίτερες επιστημονικές ή εξειδικευμέ- 

νες γνώσεις, δύναται να ζητείται προς τούτο η συνδρομή 
του Κέντρου Μελετών Ασφάλειας (ΚΕ.ΜΕ.Α.) ή άλλων 
Υπηρεσιών του Υπουργείου ή και άλλων Υπουργείων 
ή Φορέων του δημοσίου, καθώς και εξειδικευμένων 
ερευνητών, ειδικών επιστημόνων και τεχνιτών από το 
δημόσιο ή και τον ιδιωτικό τομέα σύμφωνα με ισχύουσες 
διατάξεις. 

8. Οι αρμοδιότητες του Τμήματος Νομικής Συνδρομής, 
το οποίο παρέχει νομική υποστήριξη στη Διεύθυνση για 
την εκπλήρωση της αποστολής της, είναι οι ακόλουθες: 

α. η υποστήριξη των Τμημάτων της Διεύθυνσης, στο 
χειρισμό θεμάτων αρμοδιότητάς τους, 
β. η παροχή προς τις κεντρικές και περιφερειακές Υπη¬ 
ρεσίες του Σώματος και ιδίως προς τις Γενικές και Μερι¬ 
κές Διαχειρίσεις, οδηγιών και κατευθύνσεων αναφορικά 
με την ορθή εφαρμογή των ισχυουσών διατάξεων, επί 
ζητημάτων αρμοδιότητας της Διεύθυνσης Προμηθειών, 
γ. η γνωμοδότηση επί νομικών ερωτημάτων που υπο¬ 
βάλλονται από τις Υπηρεσίες του Σώματος και άπτονται 
ζητημάτων αρμοδιότητας της Διεύθυνσης, 
δ. η επεξεργασία και προώθηση ερωτημάτων αρμο¬ 
διότητας της Διεύθυνσης Προμηθειών προς το Γραφείο 
του Νομικού Συμβούλου του Κράτους στο Υπουργείο 
Εσωτερικών (πρώην Υπουργείο Δημόσιας Τάξης και 
Προστασίας του Πολίτη), 

ε. η υποβολή προτάσεων νομοθετικών ρυθμίσεων 
καθώς επίσης η προετοιμασία, κατάρτιση και υποβολή 
προσχεδίων νομοθετικών κειμένων και κανονιστικών 
πράξεων για θέματα αρμοδιότητας της Διεύθυνσης, 
θ. η προετοιμασία και η υποβολή προτάσεων επί νομο¬ 
θετικών ρυθμίσεων και διοικητικών πράξεων για θέματα 
αρμοδιότητας της Διεύθυνσης, 
στ. η συμμετοχή στην κατάρτιση συμβάσεων και δια- 
γωνιστικών διαδικασιών, 

ζ. η παροχή νομικής συνδρομής στις λοιπές Υπηρεσίες 
του Σώματος για θέματα αρμοδιότητας της Διεύθυνσης 
και 

η. η τήρηση αρχείου νομοθεσίας και κατευθυντηρίων 
οδηγιών των αρμόδιων Υπουργείων και Αρχών, καθώς 
και συλλογής νομολογίας για θέματα αρμοδιότητας της 
Διεύθυνσης.». 

19. Από το πρώτο εδάφιο της παραγράφου 11 του 
άρθρου 27 του π.δ/τος 178/2014, διαγράφεται η φράση: 

«και τα Γραφεία». 

20. Από το δεύτερο εδάφιο της παραγράφου 11 του 
άρθρου 27 του π.δ/τος 178/2014, διαγράφεται η φράση: 

«και τα Γραφεία». 

21. Από το πρώτο εδάφιο της παραγράφου 12 του άρ¬ 
θρου 27 του π.δ/τος 178/2014, διαγράφεται η φράση : 

«και τα Γραφεία». 

22. Οι περιπτώσεις ε' και στ' της παραγράφου 1 του 
άρθρου 29 του π.δ/τος 178/2014, αντικαθίστανται ως 
εξής: 

«ε. Τμήμα Διοικητικής Υποστήριξης και 
στ. Τμήμα Διαχείρισης Τεχνικών και Διαδικτυακών 
Πληροφοριών». 

23. Στο πρώτο εδάφιο της παραγράφου 6 του άρθρου 
29 του π.δ/τος 178/2014, διαγράφεται η φράση: 

«και Τεχνικής». 


24. Η παράγραφος 7 του άρθρου 29 του π.δ/τος 
178/2014, αντικαθίσταται ως εξής: 

«7. Το Τμήμα Διαχείρισης Τεχνικών και Διαδικτυακών 
Πληροφοριών έχει τις ακόλουθες αρμοδιότητες: 

α. διαθέτει και χρησιμοποιεί, στο πλαίσιο των ισχυου- 
σών διατάξεων, τον αναγκαίο για την εκπλήρωση της 
αποστολής της Δ.Α.Ε.Ε.Β. κύριο και υποστηρικτικό τε¬ 
χνικό και ηλεκτρονικό εξοπλισμό, 
β. συντηρεί και διαχειρίζεται τα πάσης φύσεως τεχνικά 
και ηλεκτρονικά υλικά μέσα της Διεύθυνσης και μεριμνά 
για τη σωστή συντήρηση και λειτουργία των τηλεπικοι¬ 
νωνιακών της μέσων, 

γ. προβαίνει στις απαραίτητες, σύμφωνα με τις ισχύ- 
ουσες διατάξεις, ενέργειες, κατόπιν αιτημάτων τωνΤμη- 
μάτων της Δ.Α.Ε.Ε.Β. ή άλλης Αστυνομικής, Διωκτικής 
ή Εισαγγελικής Αρχής για την άρση του τηλεφωνικού 
απορρήτου και αποστέλλει τα δεδομένα στις αιτούσες 
αρχές και υπηρεσίες για συσχέτιση και αξιοποίηση και 
δ. παρακολουθεί τις τεχνολογικές εξελίξεις στο διεθνές 
περιβάλλον και εισηγείται, βάσει των αναγκών και των 
προτεραιοτήτων της Υπηρεσίας, την προμήθεια νέου ή 
την αναβάθμιση του υφιστάμενου τεχνολογικού εξοπλι¬ 
σμού της Διεύθυνσης, σε συνεργασία με τις αρμόδιες 
Διευθύνσεις του Αρχηγείου της Ελληνικής Αστυνομίας.». 

25. Η παράγραφος 9 του άρθρου 29 του π.δ/τος 
178/2014, αντικαθίσταται ως εξής: 

«Η διάρθρωση της Υ.Α.Ε.Ε.Β.Β.Ε. σεΤμήματα και οι επι- 
μέρους αρμοδιότητες των Τμημάτων της είναι όμοιες 
με εκείνες της Δ.Α.Ε.Ε.Β. και των αντίστοιχων Τμημά¬ 
των αυτής με εξαίρεση το Τμήμα Διαχείρισης Τεχνικών 
και Διαδικτυακών Πληροφοριών, που λειτουργεί στη 
Δ.Α.Ε.Ε.Β. και καλύπτει σε θέματα αρμοδιότητάς του και 
την Υ.Α.Ε.Ε.Β.Β.Ε.». 

26. Οι περιπτώσεις ε' και στ' της παραγράφου 1 του 
άρθρου 32 του π.δ/τος 178/2014, αντικαθίστανται ως 
εξής: 

«ε. Τ μήμα Φορολογικής Αστυνόμευσης, 
στ. Τμήμα Κοινωνικής και Ασφαλιστικής Προστασίας 
και». 

27. Στην παράγραφο 1 του άρθρου 32 του π.δ/τος 
178/2014, προστίθεται περίπτωση ζ' ως εξής: 

«ζ.Τμήμα Ειδικών Ελέγχων και Επιχειρήσεων». 

28. Η παράγραφος 6 του άρθρου 32 του π.δ/τος 
178/2014, αντικαθίσταται ως εξής: 

«6. Το Τμήμα Φορολογικής Αστυνόμευσης είναι αρ¬ 
μόδιο για τη δίωξη των εγκλημάτων και παραβάσεων 
που αφορούν ιδίως: 

α. στη φορολογική νομοθεσία ακόμα και στις περι¬ 
πτώσεις που οι παραβάσεις δεν συνιστούν αξιόποινες 
πράξεις και 

β. στην τελωνειακή νομοθεσία και ειδικότερα σε λα¬ 
θρεμπορικές δραστηριότητες ιδιαιτέρως μεγάλης αξίας». 

29. Μετά την παράγραφο 6 του άρθρου 32 του π.δ/τος 
178/2014, προστίθεται παράγραφος 6Α ως εξής: 

«6Α. Το Τμήμα Κοινωνικής και Ασφαλιστικής Προ¬ 
στασίας, είναι αρμόδιο για την έρευνα και τη δίωξη των 
εγκλημάτων που αφορούν ιδίως: 

α. στη μη καταβολή των προβλεπόμενων ασφαλιστι¬ 
κών εισφορών από φυσικά ή νομικά πρόσωπα, εταιρείες, 
οργανισμούς και γενικά από κάθε υπόχρεο προς τούτο, 

β. στις παράνομες συνταγογραφήσεις, 
γ. στις ψευδείς ιατρικές γνωματεύσεις και πιστοποιή¬ 
σεις από τις οποίες επέρχεται οικονομική επιβάρυνση 
σε βάρος των ασφαλιστικών φορέων και του δημοσίου 
γενικότερα, 

δ. στις υπερτιμολογήσεις φαρμάκων, ιατρικού εξοπλι¬ 
σμού, βοηθημάτων και υλικών, 
ε. στη χρήση εικονικών, πλαστών ή ψευδών στοιχείων, 
δικαιολογητικών και γνωματεύσεων για παροχή υπηρε¬ 
σιών υγείας σε μη δικαιούχους, 
στ. στη χρήση παραποιημένων ή αναληθών δικαιο- 
λογητικών ή οποιοσδήποτε άλλου στοιχείου, προς το 
σκοπό χορήγησης ή λήψης παράνομων συντάξεων και 
λοιπών παροχών, από οποιονδήποτε φορέα ή οργανισμό 
ασφάλισης και κοινωνικής πρόνοιας, 
ζ. στις παραβάσεις της ασφαλιστικής νομοθεσίας σχε¬ 
τικά με την ασφαλιστική κάλυψη των εργαζομένων, την 
αδήλωτη εργασία και την παράνομη απασχόληση και 
η. οποιαδήποτε άλλη παράβαση από την οποία προ- 
καλείται οικονομική βλάβη σε βάρος των οργανισμών, 
φορέων, ταμείων και υπηρεσιών κοινωνικής ασφάλισης 
και πρόνοιας, καθώς και νοσηλευτικών ιδρυμάτων, υπη¬ 
ρεσιών και φορέων παροχής ιατρικής φροντίδας». 

30. Η περίπτωση γ' της παραγράφου 9 του άρθρου 32 
του π.δ/τος 178/2014, αντικαθίσταται ως εξής: 

«γ. Τμήμα Φορολογικής Αστυνόμευσης, το οποίο ασκεί 
τις δραστηριότητες των παραγράφων 6 και 6Α του πα¬ 
ρόντος». 

31. Το πρώτο εδάφιο της παραγράφου 10 του άρθρου 
32 του π.δ/τος 178/2014, αντικαθίσταται ως εξής: 

«10. Οι αρμοδιότητες των Τμημάτων των παραγρ. 
4,5,6,6Α και 9 περιπτ. β' και γ' του παρόντος ασκούνται 
με την επιφύλαξη των διατάξεων της παραγράφου 7 του 
παρόντος». 

32. Στην παράγραφο 1 του άρθρου 33 του π.δ/τος 
178/2014, προστίθεται περίπτωση γ' ως εξής: 

«γ. Τμήμα Φρουράς, το οποίο είναι αρμόδιο για την 
φρούρηση και ασφάλεια του κτιριακού συγκροτήματος, 
των εγκαταστάσεων και του περιβάλλοντος χώρου της 
Διεύθυνσης Ειδικών Αστυνομικών Δυνάμεων». 

33. Η εισαγωγική πρόταση της παραγράφου 2 του άρ¬ 
θρου 33 του π.δ/τος 178/2014, αντικαθίσταται ως εξής: 

«2. Στη Δ.Ε.Α.Δ. υπάγονται διοικητικά οι κατωτέρω 
Υπηρεσίες, οι οποίες λειτουργούν σε επίπεδο Υποδιεύ¬ 
θυνσης, με εξαίρεση την Υπηρεσία της περίπτωσης δ' η 
οποία λειτουργεί σε επίπεδο Τμήματος:». 

34. Στην παράγραφο 2 του άρθρου 33 του π.δ/τος 
178/2014, προστίθεται περίπτωση δ' ως εξής: 

«δ. Η Υπηρεσία Μη Στελεχωμένων Αεροσκαφών 
(Υ.Μ.Σ.Α.), η οποία διαρθρώνεται στα ακόλουθα Γραφεία: 

αα. Γραφείο Επιχειρήσεων και Ασφάλειας Πτήσεων, 
το οποίο στελεχώνεται από αστυνομικό προσωπικό 
που διαθέτει τα απαραίτητα προσόντα και ειδικές δε¬ 
ξιότητες, έχει υποστεί σχετική εκπαίδευση στη χρήση 
μη στελεχωμένων αεροσκαφών και έχει τις ακόλουθες 
αρμοδιότητες: 

ααα.την εκτέλεση προγραμματισμένων και έκτακτων 
πτήσεων, λαμβάνοντας υπόψη τις επικρατούσες επιχει¬ 
ρησιακές απαιτήσεις, 


βββ. την τήρηση αρχείου πτήσεων, προγραμματισμέ¬ 
νων και έκτακτων, 

γγγ. την εξασφάλιση της πτητικής ικανότητας και της 
ετοιμότητας των μέσων και του προσωπικού της Υ.Μ.Σ.Α., 
δδδ. τη συλλογή και επεξεργασία των πτητικών δε¬ 
δομένων, που απαιτούνται για την πραγματοποίηση 
ασφαλών πτήσεων, 

εεε. τη συλλογή, επεξεργασία και αξιολόγηση των 
πτητικών δεδομένων, ώστε να αξιολογείται η πτητική 
ικανότητα των χειριστών, 

στ στ στ. τη συγκέντρωση και ανάλυση δεδομένων που 
αφορούν συμβάντα ατυχημάτων στα οποία εμπλέκονται 
Μη Στελεχωμένα Αεροσκάφη, εξαγωγή συμπερασμάτων 
και έκδοση συμβουλευτικών οδηγιών στο προσωπικό, 
ζζζ. την έρευνα και μελέτη καινοτόμων τεχνολογιών 
στον τομέα των Μη Στελεχωμένων Αεροσκαφών και την 
προώθηση σχετικών προτάσεων στην Ηγεσία, 
ηηη. την παρακολούθηση των εξελίξεων της τεχνο¬ 
λογίας αναφορικά με τα Μη Στελεχωμένα Αεροσκάφη, 
την πραγματοποίηση σχετικών ερευνών και την ενεργό 
συμμετοχή της Υπηρεσίας σε ερευνητικά προγράμματα 
που σχετίζονται με τη χρήση αυτών, 
θθθ. την παρακολούθηση σε ευρωπαϊκό και εθνικό 
επίπεδο της νομοθεσίας που αφορά στην αποστολή της 
Υπηρεσίας, 

ιιι. την εισήγηση προς την Ηγεσία για την προμήθεια 
των πτητικών μέσων και συναφούς υλικοτεχνικού εξο¬ 
πλισμού και 

κκκ. τη λήψη εικόνας από τα Μη Στελεχωμένα Αερο¬ 
σκάφη και επεξεργασία αυτής σύμφωνα με την ισχύουσα 
νομοθεσία. 

ββ. Γραφείο Διοικητικής καιΤεχνικής Υποστήριξης, το 
οποίο έχει τις ακόλουθες αρμοδιότητες: 

ααα. τη γραμματειακή υποστήριξη και τον χειρισμό 
θεμάτων που αφορούν το σύνολο του προσωπικού της 
Υπηρεσίας, 

βββ.τη μέριμνα για τη διάθεση του προσωπικού σε 
υπηρεσίες, 

γγγ. τη μέριμνα για την υγειονομική καταλληλότητα 
των χειριστών και του τεχνικού προσωπικού, 
δδδ. την συντήρηση των πτητικών και λοιπών μέσων 
και του υλικοτεχνικού εξοπλισμού της Υπηρεσίας και την 
τήρηση αρχείου επισκευών-εργασιών συντήρησης των 
Μη Στελεχωμένων Αεροσκαφών, 
εεε. τη μέριμνα για την έγκαιρη προμήθεια υλικών 
και ανταλλακτικών, που απαιτούνται για την εύρυθμη 
λειτουργία της Υπηρεσίας και 
στστστ. τη σύνταξη των τεχνικών προδιαγραφών και 
την τεχνική αξιολόγηση των προσφορών για την προμή¬ 
θεια και συντήρηση των πτητικών μέσων της Υπηρεσίας 
και του συναφούς εξοπλισμού της, σε συνεργασία με 
τις καθ' ύλην αρμόδιες Διευθύνσεις του Αρχηγείου της 
Ελληνικής Αστυνομίας. 

35. Οι παράγραφοι 3 και 4 του άρθρου 33 του π.δ/ 
τος 178/2014 αναριθμούνται σε 4 και 5, αντίστοιχα και 
προστίθεται παράγραφος 3 ως εξής: 

«3. Ειδικότερα ζητήματα που αφορούν στην επιχει¬ 
ρησιακή τακτική της Υ.Μ.Σ.Α., τα προσόντα του προσω¬ 
πικού της, την υγειονομική του καταλληλότητα καθώς 

και κάθε άλλη αναγκαία λεπτομέρεια που αφορά την 
εφαρμογή της, ρυθμίζονται με τον εσωτερικό κανονισμό 
λειτουργίας της Υπηρεσίας Μη Στελεχωμένων Αεροσκα¬ 
φών (Υ.Μ.Σ.Α.), ο οποίος καταρτίζεται με μέριμνά αυτής, 
εγκρίνεται από τον Αρχηγό της Ελληνικής Αστυνομίας και 
δεν δημοσιεύεται στην Εφημερίδα της Κυβερνήσεως». 

36. Στην παράγραφο 1 του άρθρου 39 του π.δ/τος 
178/2014, αντικαθίστανται οι περιπτώσεις γ' και δ' ως 
εξής: 

«γ. Τμήμα Ασφάλειας και Αλλοδαπών, 

δ. Τμήμα Διοικητικών Εξετάσεων και». 

37. Στην παράγραφο 1 του άρθρου 39 του π.δ/τος 
178/2014, προστίθεται περίπτωση ε'ως εξής: 

«ε. Τμήμα Συλλογής και Διαχείρισης Πληροφοριών». 

38. Η παράγραφος 8 του άρθρου 39 του π.δ/τος 
178/2014, αντικαθίσταται ως εξής: 

«8. Το Τμήμα Συλλογής και Διαχείρισης Πλη ροφοριών 
έχει ως αποστολή την αναζήτηση, διαχείριση και επιχει¬ 
ρησιακή αξιοποίηση πληροφοριών, για την αντιμετώπι¬ 
ση κάθε μορφής εγκληματικότητας ιδίως του οργανω¬ 
μένου εγκλήματος στην περιοχή της οικείας ΓΕ.Π.Α.Δ.». 

39. Το δεύτερο εδάφιο της παραγράφου 11 του άρ¬ 
θρου 41 του π.δ/τος 178/2014, αντικαθίσταται ως εξής: 

«11. Στις Διευθύνσεις Τεχνικών Εφαρμογών και Προ¬ 
μηθειών του Αρχηγείου Ελληνικής Αστυνομίας μπορεί 
να τοποθετείται Διευθυντής και πολιτικός υπάλληλος, 
κατηγορίας Π.Ε. κλάδου Διοικητικού - Οικονομικού, 
που επιλέγεται σύμφωνα με τις ισχύουσες διατάξεις του 
Υπαλληλικού Κώδικα». 

40. Η περίπτωση β' της παραγράφου 11 του άρθρου 
41 του π.δ/τος 178/2014, αντικαθίσταται ως εξής: 

«β. Στο Τμήμα Οικονομικού Προελέγχου της Διεύθυν¬ 
σης Οικονομικών του Αρχηγείου καθώς και στο Τμήμα 
Μισθολογίου - Λογιστηρίου Πολιτικού Προσωπικού της 
Διεύθυνσης Διαχείρισης Χρηματικού, πολιτικοί υπάλλη¬ 
λοι των Κλάδων Π.Ε. Διοικητικού - Οικονομικού ή Τ.Ε. 
Διοικητικού - Λογιστικού, ενώ στο Τμήμα Αποδοχών 
και Ασφάλισης Πολιτικού Προσωπικού της Διεύθυνσης 
Οικονομικών του Αρχηγείου, πολιτικοί υπάλληλοι των 
Κλάδων Π.Ε. Διοικητικού - Οικονομικού ή Τ.Ε. Διοικητι¬ 
κού - Λογιστικού ή Δ.Ε. Διοικητικού - Λογιστικού». 

41. Η περίπτωση δ' της παραγράφου 11 του άρθρου 
41 του π.δ/τος 178/2014, αντικαθίσταται ως εξής: 

«δ. ΣταΤμήματα Εκδόσεων και Συντονισμού και Υπο¬ 
στήριξης της Διεύθυνσης Επικοινωνίας/Α.Ε.Α., καθώς και 
στο Τμήμα Ιστορικών Εκδόσεων και Διοικητικής Υπο¬ 
στήριξης της Διεύθυνσης Ιστορίας Ελληνικής Αστυνο- 
μίας/Α.Ε.Α., πολιτικοί υπάλληλοι των Κλάδων Π.Ε. Διοι¬ 
κητικού - Οικονομικού ή Τ.Ε. Διοικητικού - Λογιστικού». 

42. Στη παράγραφο 11 του άρθρου 41 του π.δ/τος 
178/2014, προστίθενται περιπτώσεις στ', ζ', η' και θ' 
ως εξής: 

«στ. ΣταΤμήματα Πολιτικού Προσωπικού των Επιτελεί¬ 
ων των Γενικών Αστυνομικών Διευθύνσεων Αττικής και 
Θεσσαλονίκης, πολιτικοί υπάλληλοι των Κλάδων Π.Ε. Δι¬ 
οικητικού - Οικονομικού ήΤ.Ε. Διοικητικού - Λογιστικού. 

ζ. Στο Τμήμα Χημικών και Φυσικών Εξετάσεων της 
Διεύθυνσης Εγκληματολογικών Ερευνών δύναται να 
προΐσταται και πολιτικός υπάλληλος του Κλάδου Π.Ε. 
Χημικών. 


η. ΣτοΤμήμα Συλλογής και Επεξεργασίας Νομικών Κει¬ 
μένων της Διεύθυνσης Οργάνωσης και Νομικής Υποστή¬ 
ριξης του Αρχηγείου δύναται να προΐσταται και πολιτικός 
υπάλληλος του Κλάδου Π.Ε. Διοικητικού - Οικονομικού, 
πτυχιούχος νομικής σχολής, με τριετή τουλάχιστον προ¬ 
ϋπηρεσία στη Διεύθυνση. 

θ. Στα Τμήματα Διενέργειας Τακτικών Διαγωνιστικών 
Διαδικασιών, Τεχνικών Προδιαγραφών και Νομικής 
Συνδρομής της Διεύθυνσης Προμηθειών του Αρχηγεί¬ 
ου δύναται να προΐστανται και πολιτικοί υπάλληλοι των 
Κλάδων Π.Ε. Διοικητικού - Οικονομικού ή Τ.Ε. Διοικητι¬ 
κού - Λογιστικού». 

43. Η περίπτωση ιστ' της παραγράφου 1 του άρθρου 
56, αντικαθίσταται ως εξής: 

«ιστ. διατάσσουν, στο πλαίσιο σχετικής διαταγής του 
Αρχηγού του Σώματος, τη συγκρότηση Ομάδων Πρόλη¬ 
ψης και Καταστολής της Εγκληματικότητας (Ο.Π.Κ.Ε.) ή 
και άλλων επιχειρησιακών Ομάδων και Μονάδων, από 
αστυνομικούς και ειδικούς φρουρούς Υπηρεσιών δικαι¬ 
οδοσίας τους με αποστολή τη συμβολή και παροχή ειδι¬ 
κής υποστήριξης στο έργο των Υπηρεσιών της οικείας 
Γενικής Αστυνομικής Διεύθυνσης ή Γενικής Περιφερεια¬ 
κής Αστυνομικής Διεύθυνσης, για την αποτελεσματικό¬ 
τερη καταπολέμηση του εγκλήματος, την αντιμετώπιση 
ιδιαίτερης σημασίας αστυνομικών προβλημάτων και την 
ενίσχυση του αισθήματος ασφάλειας των πολιτών, παρέ¬ 
χοντας ειδικές για την εκπλήρωση της αποστολής αυτής 
εντολές και οδηγίες και». 

44. Η περίπτωση ιβ' της παραγράφου 1 του άρθρου 
58, αντικαθίσταται ως εξής: 

«ιβ. μεριμνούν για τη συγκρότηση Ομάδων Πρόλη¬ 
ψης και Καταστολής της Εγκληματικότητας (Ο.Π.Κ.Ε.) 
από αστυνομικούς και ειδικούς φρουρούς Υπηρεσιών 
δικαιοδοσίας τους, σύμφωνα με τις ισχύουσες διαταγές 
και διατάξεις.». 

Άρθρο 2 

Τροποποίηση διατάξεων π.δ/τος 14/2001 

Στο άρθρο 18 του π.δ/τος 14/2001 (Α' 12), όπως τρο¬ 
ποποιήθηκε με τις παραγράφους 3 και 4 του άρθρου 1 
του π.δ/τος 107/2006 (Α' 104) και την παράγραφο 3 του 
άρθρου 1 του π.δ/τος 69/2005 (Α' 101), προστίθενται 
παράγραφοι 8 και 9 ως εξής: 

«8. Ο διευθυντής της Αστυνομικής Ακαδημίας φέρει 
το βαθμό του Υποστρατήγου και έχει τις ακόλουθες αρ¬ 
μοδιότητες: 

α. κατευθύνει, εποπτεύει, συντονίζει και ελέγχει τις 
Υπηρεσίες της Αστυνομικής Ακαδημίας ως προς την 
εκπλήρωση της αποστολής τους, 

β. ενεργεί τακτικές επιθεωρήσεις των Σχολών και των 
Τμημάτων αυτών τουλάχιστον μια φορά κάθε εκπαιδευ¬ 
τική περίοδο και έκτακτες, όταν κρίνει τούτο σκόπιμο ή 
διαταχθεί σχετικά. Επίσης, επιθεωρεί τις λοιπές Υπηρε¬ 
σίες της Αστυνομικής Ακαδημίας, 

γ. μορφώνει, ασφαλή και προσωπική γνώμη για την 
επαγγελματική επάρκεια και διοικητική ικανότητα των 
διοικητών των σχολών και των λοιπών υφισταμένων του 
Υπηρεσιών, καθώς και για την εκπαιδευτική ικανότητα 
των λοιπών αξιωματικών που υπηρετούν στις Σχολές, 

δ. διατάσσειτην ενέργεια μελετών και άλλων εργασιών 
για θέματα που αφορούν την εκπαίδευση και την εν γένει 
λειτουργία των Υπηρεσιών της Αστυνομικής Ακαδημίας, 
ορίζοντας τις αντίστοιχες επιτροπές διεξαγωγής αυτών, 
όπου, κατά την κρίση του, απαιτείται, 

ε. διατάσσει αποσπάσεις και προσωρινές μετακινήσεις 
αστυνομικού προσωπικού μέχρι του βαθμού του Αστυ¬ 
νόμου Α' μεταξύ των Υπηρεσιών δικαιοδοσίας του, εντός 
του λεκανοπεδίου της Αττικής και 

στ. εκδίδει διαταγές για την εύρυθμη λειτουργία των 
Σχολών. 

9. Στο διευθυντή της Αστυνομικής Ακαδημίας τοποθε¬ 
τείται ως υπασπιστής κατώτερος αξιωματικός, ο οποίος 
υποβοηθείται στο έργο του από έναν Ανθυπαστυνόμο 
ή Αρχιφύλακα. 

Ως προς τα καθήκοντα του υπασπιστή εφαρμόζονται 
ανάλογα οι διατάξεις του δευτέρου εδαφίου της παρα¬ 
γράφου 1 του άρθρου 59 του π.δ. 178/2014 (Α'281). Ο 
υπασπιστής και ο βοηθός του υπάγονται, διοικητικά, 
στο Τμήμα Διοικητικού του Επιτελείου της Αστυνομι¬ 
κής Ακαδημίας». 

Άρθρο 3 

Τροποποίηση διατάξεων π. δ/τος 584/1985 

1. Η παράγραφος 3 του άρθρου 3 του π.δ. 584/1985 
(Α'204) αντικαθίσταται ως εξής: 

«3. Ανάλογα με τις ειδικότητες που υπάρχουν στο 
επιστημονικό υγειονομικό προσωπικό, μπορούν να 
λειτουργούν τμήματα ειδικοτήτων, όπως: Τμήμα Παθο¬ 
λογικό, Καρδιολογικό, Ωτορινολαρυγγολογικό, Οφθαλ- 
μολογικό, Χειρουργικό, Ορθοπεδικό, Δερματολογικό, 
Μικροβιολογικό, Ουρολογικό, Ρευματολογικό, Νευρο- 
λογικό, Ψυχιατρικό, Ακτινολογικό, Γαστρεντερολογικό, 
Οδοντιατρικό, Φυσιοθεραπείας και άλλα.». 

2. Μετά την παράγραφο 6 του άρθρου 3 του 
π.δ. 584/1985, προστίθεται παράγραφος 7 ως εξής: 

«7. Στο Τμήμα ειδικότητας Ψυχιατρικού του Κεντρικού 
Ιατρείου Αθηνών λειτουργεί, σε 24ωρη βάση, ειδική τη¬ 
λεφωνική γραμμή ψυχολογικής υποστήριξης, συμβου¬ 
λευτικής και ενημέρωσης, με σκοπό την επικοινωνία του 
εν ενεργεία προσωπικού της Ελληνικής Αστυνομίας, του 
προσωπικού που έχει συνταξιοδοτηθεί, καθώς και των 


μελών των οικογενειών των με κατάλληλο και εξειδικευ- 
μένο προσωπικό. Ειδικότερα ζητήματα που αφορούν 
στον τρόπο οργάνωσης, λειτουργίας και στελέχωσης της 
ανωτέρω τηλεφωνικής γραμμής και κάθε άλλη αναγκαία 
λεπτομέρεια ρυθμίζονται με διαταγή του Αρχηγού της 
Ελληνικής Αστυνομίας, η οποία εκδίδεται με μέριμνα της 
Διεύθυνσης Υγειονομικού.». 

3. Μετά την περίπτωση δ' της παραγράφου 1 του άρ¬ 
θρου 4 του π.δ. 584/1985, προστίθεται περίπτωση ε' ως 
εξής: 

«ε. Να παρέχουν ψυχολογική υποστήριξη, να συμβου¬ 
λεύουν και να ενημερώνουν το προσωπικό της Ελληνικής 
Αστυνομίας, μέσω ειδικής τηλεφωνικής γραμμής». 

Άρθρο 4 

Καταργούμενες διατάξεις 

Από την έναρξη ισχύος του παρόντος διατάγματος 
καταργούνται: 

α. το π.δ. 30/2005 (Α'50) και το π.δ. 9/2011 (Α' 24), 

β. η περίπτωση α' της παραγράφου 4 και η περίπτωση 
στ' της παραγράφου 5 του άρθρου 7, η περίπτωση β' 
της παραγράφου 1 και η παράγραφος 4 του άρθρου 19 
του π.δ/τος 178/2014 και 

γ. οι περιπτώσεις ε', στ' και ζ' της παραγράφου 2 του 
άρθρου 18 του π.δ/τος 14/2001. 

Άρθρο 5 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 14 Μαρτίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Αναπληρωτές Υπουργοί 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'35/21.03.2017 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























